open-index/open-wikipedia-markdown huggingface dataset:
Kuresāres pils

thumb|right|200px|Ārensburgas pils plāns 1641. gadā.

**Kuresāres** jeb **Ārensburgas bīskapa pils** () ir viena no vislabāk saglabātajām viduslaiku pilīm Baltijas valstīs. Tā atrodas Kuresārē un ir celta no dolomīta blokiem 14. gadsimta otrajā pusē.

Pilī izvietotas Sāmsalas muzeja vēstures un dabas nodaļas.

## Vēsture
Pirmo reizi rakstos Ārensburgas pils pieminēta 1380. gados kā Sāmsalas-Vīkas bīskapa galvenais cietoksnis Samsalā. Kad pēc Livonijas konfederācijas sabrukšanas bīskaps Jānis V fon Minhauzens savu bīskapiju pārdeva Dānijas karalim Frederikam II, Ārensburgas pils uz laiku kļuva par viņa brāļa Magnusa rezidenci, kas tolaik pārvaldīja Sāmsalu un daļu Kurzemes, bet pretendēja kļūt par visas Livonijas karali.

Dānijas (1560-1645) un Zviedrijas (1645-1710) varas laikā pils tika nostiprināta ar smilšu bastioniem. Lielā Ziemeļu kara laikā 1710. gada 15. septembrī pils padevās Krievijas caram Pēterim I un tika pilnīgi izdemolēta. 1721. gadā kļuva par Rīgas guberņas Sāmsalas provinces, vēlāk par Vidzemes guberņas Ārensburgas apriņķa pārvaldnieka rezidences vietu.

Pils zaudēja savu militāro nozīmi un 1836. gadā krievu garnizons pili atstāja.

1904.-1912. gada notika pamatīga pils rekonstrukcija pēc Rīgas arhitektu Vilhelma Neimaņa un Hermaņa Zeiberliha plāniem. 1968. gadā pili vēlreiz restaurēja arhitekta Kalvi Aluves vadībā.

## Arhitektūra
Celtnes pamatā ir kvadrāts, kura malu garums ir 43 metri. Celtnes ziemeļu galā ir divi torņi: sargtornis, kas saukts arī par garo Hermani, un aizsargtornis (*Sturvolt*). Ieeja pilī arī izvietota ziemeļu pusē. Celtnes centrā atrodas kvadrātveida iekšpagalms, ko ietver velvētas ejas, tā saucamais klosteris pirmajā un otrajā stāvā.

## Ārējās saites

*Sāremā muzejs
Kapučīno

thumb|Kapučīno
**Kapučīno** ir uz espreso bāzes veidots kafijas dzēriens, kas sastāv no espreso, tvaicēta piena un piena putām. Vislabākais rezultāts tiek sasniegts, lietojot pilnpienu:
* saputo pienu;
* pagatavo espreso kapučīno tasē;
* saputoto pienu ielej espreso, un kafiju uzreiz pasniedz.

Kapučīno (*capuccino*) nosaukums atvasināts no kapucīnu ordeņa nosaukuma. Brāļi, dzerot kafiju ar pienu, ievēroja, ka pienu ielejot izveidojas garšīgas putiņas, kuru apjomu var palielināt saputojot.

Mūsdienās Itālijā kapučīno uzskata par rīta dzērienu, kuru lieto līdz 11 rītā kopā ar cepumiem.

## Atsauces
The Police

**The Police** bija 1977. gadā dibināta britu rokgrupa. Tās dalībnieki bija Stings (līdervokāls, basģitāra), Endijs Sammerss (vokāls, ģitāra) un Stjuarts Koplends (vokāls, bungas). Grupa ir saņēmusi sešas Grammy balvas un 2003. gadā tā tika uzņemta Rokenrola slavas zālē. *The Police* 1983. gada albums *[[Synchronicity]]* Savienotajās Valstīs ieguva astoņkārtēja platīna statusu - tika pārdoti 8 miljoni ierakstu.

## Grupas vēsture
### Izveidošanās
*The Police* pirmajā sastāvā (1977. gada janvārī—jūlijā) darbojās Stings, Koplends un Henrijs Padovani. Šādā sastāvā tika ierakstīts arī pirmais singls *Fall Out*, kas netika iekļauts nevienā albumā. Tad, pēc Sammersa pievienošanās, īsu brīdi (jūlijs-augusts) grupā bija četri dalībnieki, līdz nepietiekamas profesionalitātes dēļ grupu atstāja ģitārists Padovani. Tā *The Police* kļuva par trio un šādā sastāvā muzicēja līdz pat darbības pārtraukšanai 1984. gadā.

### Pirmie ieraksti (1978–79)
Jau grupas otrais singls *[[Roxanne]]* nodrošināja atpazīstamību Apvienotajā Karalistē un vairākās Eiropas valstīs. Tas iekļuva arī ASV singlu topā. 1978. gadā mūziķi devās ilgstošā koncerttūrē pa Savienotajām Valstīm: tolaik visa grupas aparatūra satilpa nelielā mikroautobusā. *The Police* popularitāti vairoja vēl divi 1978. gada singli (Can't Stand Losing You un So Lonely) un novembrī iznākušais pirmais albums Outlandos d'Amour ieguva platīnu gan Lielbritānijā gan ASV.

1979. gada oktobrī iznāca otrais *The Police* albums Reggatta de Blanc, un gan pats albums, gan divi tā singli - (*[[Message in a Bottle]]* un *[[Walking on the Moon]]*) ieņēma pirmās vietas attiecīgajos britu topos. Instrumentālais ieraksts *Reggatta de Blanc* tika apbalvots ar Grammy balvu kā labākais roka instrumentālais skaņdarbs.

### Zvaigžņu laiks (1980–84)
1980. gada martā *The Police* uzsāka savu pirmo pasaules koncerttūri, kurā viņi uzstājas arī tādās pasaules mūzikas zvaigžņu reti apmeklētās vietās kā Mehiko, Bombeja un Ēģipte. Tūres laikā tika strādāts arī pie jaunā albuma, kuru ierakstīja četru nedēļu laikā, pirms nākamā, pēc skaita trešā koncertceļojuma. Zenyattà Mondatta tika izdots 1980. gada oktobrī un četras nedēļas noturējās britu albumu topa pašā virsotnē. Divi albuma singli - *[[Don't Stand So Close to Me]]* un *[[De Do Do Do, De Da Da Da]]* arī pacēlās attiecīgi līdz pirmajai un piektajai vietai.

Jau pēc gada *The Police* laida klajā savu ceturto studijas albumu Ghost in the Machine, kura nosaukums bija aizgūts no tāda paša nosaukuma Artura Kestlera darba ("Rēgs mašīnā").

## Diskogrāfija
* *[[Outlandos d'Amour]]* (1978)
* *[[Reggatta de Blanc]]* (1979)
* *[[Zenyattà Mondatta]]* (1980)
* *[[Ghost in the Machine]]* (1981)
* *[[Synchronicity]]* (1983)

## Atsauces

## Ārējās saites

* Oficiālā mājaslapa 
* ''Police'' fanu forums
Pembrukas koledža

thumb|300px|Pembrukas koledžas Vecais pagalms
**Pembrukas koledža** (; neformāli saukta vienkārši par **Pembruku**) ir 1347. gadā dibināta koledža Kembridžas Universitātē. Pembruka ir trešā vecākā no universitātes koledžām, un pirmā, kurā ar īpašu pāvesta atļauju tika uzcelta kapela. Pembrukas māsas koledžā Oksfordā ir Karalienes koledža. Pembrukas ievērojamākie studenti ir angļu politiķis Viljams Pits Jaunākais un dzejnieks Tomass Grejs.

## Vēsture
Pembrukas koledžu 1347. gada Ziemassvētkos dibināja Pembrukas grāfa Aimera de Valenca atraitne Marija de Saintpola. Par godu dibinātājas vīram, Pembrukas koledžas studentus vēl joprojām sauc par *valensiešiem* () un oficiāli Pembrukas koledžā reģistrēto velosipēdu numuri sākas ar burtu "V". 1665. gadā iesvētītā kapela bija Kristofera Rena pirmā projektētā ēka un pirmā klasicisma stila kapela gan Kembridžā, gan Oksfordā. Pembrukas koledža bija viena no koledžām, kas neuzņēma sievietes arī pēc tam, kad sievietes varēja studēt un arī iegūt zinātniskos grādus universitātē. Pirmās studentes Pembrukas koledžā sāka studēt tikai 1983. gadā.

## Atsauces

## Ārējās saites
* Pembrukas koledžas mājaslapa
1466. gads

**1466. gads** () bija parastais gads, kas pēc Jūlija kalendārā sākās trešdienā.

## Notikumi
* 19. oktobris — ar Tornas otro miera līgumu beidzas Trīspadsmit gadu karš.

### Nezināmi datumi
* Čimu dinstijas karaspēks iekaroja Inku impēriju.
* Pirmoreiz vācu valodā tika izdota Bībele.

## Dzimuši
* 11. februāris — Jorkas Elizabete,karaliene, Karaļa Henrija VII sieva (m. 1503)
* 9. septembris — Ašikaga Jošinata, japāņu sjoguns (m. 1523)
* 27. oktobris — Roterdamas Erasms, holandiešu filozofs (m. 1536)

### Nezināmi
* Montesuma II, Acteku valdienieks Tenočtitlanā (m. 1520)
* Alonso de Odžeda, spāņu konkistadors, jaunatklājējs (m. 1515)

## Miruši
* 8. marts — Frančesko I Sforca, Milānas hercogs (dz. 1401)
* 13. decembris — Donatello, itāļu mākslinieks (dz. 1386)

### Nezināmi
* Benedeto Akolti, itāļu jurists un vēsturnieks (dz. 1415)
* Hali I Girajs, Krimas Kanāta pirmais valdnieks
* Nikolajs Zarijs, komponists
Paduja

**Paduja** (, izrunā: ) ir pilsēta un komūna Veneto reģionā Itālijas ziemeļos. Tā atrodas 40 km uz rietumiem no Venēcijas, kā arī 25 km uz dienvidaustrumiem no Vičencas.

Pilsētā atrodas vairāk nekā 800 gadus vecā Padujas universitāte, kura savulaik tika uzskatīta par vienu no labākajām Eiropā un kurā ilgus gadus strādājis arī Galileo Galilejs.

Nozīmīgākais Padujas apskates objekts ir Skroveņi kapella, kurā atrodas unikāls fresku cikls, kuru 1305. gadā pabeidza Džoto di Bondone. Padujā atrodas arī Svētā Antonija bazilika, kas ir populārs svētceļojumu galamērķis un kurā apbedīti Svētā Antonija pīšļi.

Padujā notiek lielākā daļa darbības Viljama Šekspīra lugā "Spītnieces savaldīšana".
## Iedzīvotāji
### Ievērojamas personības
Padujā dzimuši vai dzīvojuši: 
* Andrea Palladio (itāļu: Andrea Palladio; 1508—1580), vēlās renesanses itāļu arhitekts un arhitektūras teorētiķis.

## Atsauces

## Ārējās saites

* 
* Botanical Garden (Orto Botanico), Padua from UNESCO
* Tram di Padova – Public Tram 
* Weather Padova
Instrukcija po Viživaniju

**Instrukcija po viživaniju** () ir Krievijas pankroka un alternatīvā roka grupa, ko 1985. gadā dibināja Romans Neumojevs.

## Grupas dalībnieki
### Pamatsastāvs
* Romans Neumojevs
* Arkadijs Kuznecovs
* Antons Artamonovs
* Jevgeņijs Kuznecovs

### Citi grupas dalībnieki
* Miroslavs Nemirovs
* Igors Ževtuns
* Germans Bezrukovs
* Dmitrijs Ševčuks

## Diskogrāfija
* 1986: *Ночной бит*
* 1988: *Конфронтация в Москве*
* 1991: *Память*
* 1992: *Смертное*
* 1992: *Армия Белого Света*
* 1994: *Русский Прорыв* 
* 1994: *8-летие в клубе „Косой Капонир“ в Киеве*
* 1994: *Религия Сердца* 
* 1998: *Звёдное Небо, часть 1*
* 1998: *Звёдное Небо, часть 2*
* 1998: *Концерт в Санкт-Петербурге*
* 1999: *Щёточки*
* 2000: *За чистое небо над головой*
* 2002: *REX*
* 2004: *Концерт в Точке 13.05.2004*
* 2004: *Концерт в ОГИ 14.05.2004
* 2006: *Концерт в „Вереске“*
* 2006: *Слава Любви*
* 2007: *Звёзды не умирают*
* 2008: *Солнечный Крест''

## Ārējās saites
* Instrukcija po viživaniju - grupas oficiālā mājaslapa
Mērnieku laiki (1968. gada filma)

**"Mērnieku laiki"** ir 1968. gada latviešu aktierfilma. Filmas režisors ir Voldemārs Pūce. Filma uzņemta Rīgas Kinostudijā pēc tāda paša nosaukuma Reiņa un Matīsa Kaudzītes romāna "Mērnieku laiki".

## Sižets
19. gadsimta otrās puses agrārās reformas laiks Vidzemes guberņā. Slātavas un Čangalienas pagastos ierodas mērnieki. Viņiem ir jāpārmēra zemnieku saimniecību robežas.

Bagātais Slātavas muižas zemes rentnieks Prātnieks pārliecina savus kaimiņus, ka nepieciešams pielabināties atbraukušajiem mērniekiem un jāiedod viņiem pamatīgs uzpirkuma kukulis. Ar viņa palīdzību meitenes audžuvecāki, kura viņam patīk, varētu atņemt zemi Kaspara saimniecībai, kurš ir Prātnieka sāncensis uz Lienas simpātijām.

Pēc Kaspara izputināšanas Prātnieks cer gūt Lienas piekrišanu precībām ar viņu. Viņš nenojauš, ka Liena jau ir izvēlējusies. Kaspars, kurš nejaušības pēc noturēts par afēristu Grabovski, tiek nogalināts. Skumju nomāktā Liena, kuru par atteikšanos precēties ar Prātnieku nolādējusi māte, sajūk prātā un izdara pašnāvību.

## Lomās

'''Epizodēs:
Ēvalds Valters, Karps Klētnieks, Leons Krivāns, Alfons Kalpaks, Uldis Vazdiks, Voldemārs Pūce.

## Filmēšanas grupa
* Režisors: Voldemārs Pūce
* Scenārija autors: Jānis Kalniņš
* Operators: Jānis Briedis
* Mākslinieks: Herberts Līkums
* Komponists: Marģeris Zariņš
* Otrie režisori: Rolands Kalniņš un Varis Brasla

## Interesanti fakti
* Filma uzņemta Vestienas pagastā — pie Vestienas muižas, pie Kālezera un Salāja. Krogus ainas filmētas Smeceres krogā Mārcienas pagastā.

## Ārējās saites

* Kino Muzejs 

### Video
*
2011. gada Pasaules čempionāta hokejā izlašu sastāvi

Šajā lapā ir apkopoti visu **[[2011. gada Pasaules čempionāts hokejā|2011. gada Pasaules čempionāta hokejā augstākās divīzijas]] izlašu sastāvi**.

## A grupa

### 
* **Galvenais treneris**:  Vjačeslavs Bikovs

### 
* **Galvenais treneris**:  Glens Henlons

### 
* **Galvenais treneris**:  Ūve Krups

### 
* **Galvenais treneris**:  Matjažs Kopitars

## B grupa

### 
* **Galvenais treneris**:  Ken Hitchcock

### 
* **Galvenais treneris**:  Šons Simpsons

### 
* **Galvenais treneris**:  Eduards Zankovecs

### 
* **Galvenais treneris**:  Deivs Hendersons

## C grupa

### 
* **Galvenais treneris**:  Pērs Morts

### 
* **Galvenais treneris**:  Skots Gordons

### 
* **Galvenais treneris**:  Rojs Johansens

### 
* **Galvenais treneris**:  Bills Giligans

## D grupa

### 
* **Galvenais treneris**:  Juka Jalonens

### 
* **Galvenais treneris**:  Aloiss Hadamčiks

### 
* **Galvenais treneris**:  Oļegs Znaroks

### 
* **Galvenais treneris**:  Pers Bekmans

## Skatīt arī
* 2011. gada Pasaules čempionāts hokejā
* 2010. gada Pasaules čempionāta hokejā izlašu sastāvi

## Atsauces
Flamingi

**Flamingi** (*Phoenicopterus*) ir **flamingu dzimtas** (*Phoenicopteridae*) vienīgā ģints. Savukārt tā ir vienīgā mūsdienās eksistējošā dzimta **flamingveidīgo** (*Phoenicopteriformes*) putnu kārtā. Pie flamingveidīgo kārtas pieder arī izmirusī *[[Palaelodidae]]* dzimta. Reizēm flamingu dzimtu sistematizē kā stārķveidīgo kārtas dzimtu. Flamingu ģintī ir 6 sugas: 4 no tām dzīvo Amerikā, bet divas — Vecajā pasaulē (Āfrikā, Eiropas dienvidos, Āzijas dienvidos un dienvidaustrumos). Visi flamingi ir bridējputni.

## Sistemātika
* kārta Flamingveidīgie (*Phoenicopteriformes*)
** dzimta †
*** ģints †
** dzimta Flamingu dzimta (*Phoenicopteridae*)
*** ģints Flamingi (*Phoenicopterus*)
**** suga 
**** suga 
**** suga 
**** suga 
**** suga  (dēvē arī par lielo flamingu)
**** suga  (dēvē arī par Amerikas flamingu)

## Ārējās saites

* Фламинго
Edvīns Bietags

**Edvīns Bietags** (dzimis  Rūjienā, miris  Jūrmalā) bija Latvijas grieķu-romiešu stila cīkstonis, 1936. gada vasaras olimpisko spēļu sudraba medaļas ieguvējs, Eiropas un seškārtējs Latvijas meistars (1930, 1931, 1934, 1935, 1938, 1940).

## Dzīvesgājums
Dzimis 1908. gadā Rūjienā. Viņa pirmais sporta veids bija futbols, bet, mācoties Rūjienas valsts vidusskolā, viņš iepazinās ar nākamo desmitcīņnieku Jāni Dimzu un pievērsās vieglatlētikai.

Ap 1923. gadu Rūjienas apkārtnē robežsardzē dienējušais Rūdolfs Ronis nodibināja sporta biedrības "Krauze" Rūjienas nodaļu un aicināja zēnus nodarboties ar cīņas sportu. Arī Edvīns Bietags iestājās biedrībā un sāka trenēties grieķu-romiešu cīņā. 1924. gadā viņš sāka piedalīties sacensībās un gadu vēlāk kļuva par Ziemeļlatvijas meistaru. Tomēr pirmie starti sacensībās Rīgā panākumus nedeva, arī 1928. gada olimpiskajām spēlēm kvalificēties neizdevās. 1929. gadā E. Bietagu iesauca kara dienestā, 1930. gadā viņš pirmo reizi uzvarēja Latvijas meistarsacīkstēs grieķu-romiešu cīņā.

1934. gadā Bietags kļuva par Latvijas meistaru pussmagajā svarā, tomēr līdzekļu trūkuma dēļ uz Eiropas meistarsacīkstēm Romā Latvija sūtīja tikai vienu cīkstoni — smagsvaru Albertu Zvejnieku. Tomēr Bietags aizņēmās naudu un kļuva par otro Latvijas izlases dalībnieku. Viņš uzvarēja vairākus pazīstamus cīkstoņus un finālā cīnījās ar zviedru Akselu Kadjēru. Lai gan cīņa ritēja ļoti sīvi, cīņas beigās par uzvarētāju visi tiesneši atzina Latvijas sportistu.

1936. gada vasaras olimpiskajās spēlēs Berlīnē pussmagā svara finālā Bietaga pretinieks, tāpat kā 1934. gada Eiropas meistarsacīkstēs, bija zviedrs Kadjērs. Vēlreiz pieveikt Kadjēru neizdevās, zviedrs guva uzvaru pēc punktiem un Bietags ieguva sudraba medaļu, kas ir Latvijas cīkstoņu visu laiku labākais panākums olimpiskajās spēlēs. 
1939. gada Eiropas meistarsacīkstēs E. Bietags palika 5. vietā.

Pēc Otrā pasaules kara Bietags pabeidza trenera kursus, taču okupācijas vara par treneri viņam neatļāva strādāt. Viņš veiksmīgi uzsāka darbību savā zemnieku saimniecībā, izveidoja siltumnīcas, audzēja lopus. Miris 1983. gadā 29. septembrī Jūrmalā.

## Atsauces

## Ārējās saites
Kačanova

**Kačanova** (; agrāk **Kočanova Sloboda** (*Кочанова Слобода*), **Pokrova**, **Kacēni**) ir apdzīvota vieta Krievijā, Pleskavas apgabala Palkinas rajona Kačanovas pagasta centrs.

Kačanovā atrodas pagasta padome, vidusskola, klubs (kultūras nams), bibliotēka.

## Vēsture
1920. gadā Kačanovas pagasts ietilpa tajā Pleskavas guberņas daļā, kas tika iekļauta Latvijas teritorijā (Jaunlatgales (vēlāk Abrenes) apriņķī). Pagasta centram Pokrovai 1926. gadā piešķīra biezi apdzīvotas vietas (ciema) statusu. 1931. gadā Kačanovas pagastu un tā centru Pokrovas ciemu pārdēvēja par Kacēnu pagastu un Kacēniem. 
1944. gadā Kacēnu pagastu atdalīja no Latvijas un iekļāva jaundibinātajā KPFSR Pleskavas apgabalā. No 1945. līdz 1958. gadam Kačanova bija Kačanovas rajona centrs.

## Atsauces
Pokrova

**Pokrova** var būt:
* Kačanovas cits nosaukums;
* Pokrova — pilsēta Krievijā;
* Pokrova — pilsēta Ukrainā
Usher

**Ašers Terenss Reimonds IV** (; dzimis  Dalasā, Teksasas štatā, ASV), labāk pazīstams ar savu skatuves vārdu ***Usher*** (izrunā: ), ir amerikāņu ierakstu mākslinieks, dejotājs, aktieris. Viņš tiek uzskatīts par "ritmblūza karali".

Mākslinieks kļuva populārs 1990. gadu beigās pēc otrā studijas albuma *[[My Way]]* izdošanas, kurā bija iekļauts *Billboard Hot 100* topa pirmās vietas singls *Nice and Slow*. Viņa nākamajā albumā *[[8701]]* (2001) bija iekļauti lielu popularitāti guvušie singli *U Remind Me* un *U Got It Bad*. Abi albumi kopā tika pārdoti vairāk nekā astoņos miljonos kopiju, kas *Usher* ierindoja starp 1990. gados vislabāk savus ierakstus pārdevušajiem ritmblūza māksliniekiem.

Kopumā savus ierakstus *Usher* ir pārdevis 65 miljonos kopiju, kas viņu ierindo starp visu laiku vislabāk ierakstus pārdevušajiem māksliniekiem. *Usher* ir ieguvis septiņas ''Grammy'' balvas, četras Pasaules mūzikas balvas, sešas Amerikas mūzikas balvas un 19 *Billboard* mūzikas balvas. Viņš ir ticis iekļauts vairākos dažādu laika posmu labāko mākslinieku sarakstos. 1998. gadā žurnāls *[[People]]* nosauca viņu par seksīgāko dzīvo ritmblūza mākslinieku. Tāpat viņš ir viens no NBA kluba Klīvlendas "Cavaliers" īpašniekiem.

## Diskogrāfija
* *[[Usher (albums)|Usher]]* (1994)
* *[[My Way]]* (1997)
* *[[8701]]* (2001)
* *[[Confessions]]* (2004)
* *[[Here I Stand]]* (2008)
* *[[Raymond v. Raymond]]* (2010)
* *[[Versus]]* (2010)
* *[[Looking 4 Myself]]* (2012)
* *[[Hard II Love]]* (2016)

## Atsauces

## Ārējās saites

* Oficiālā mājaslapa 
*
Kalinov Most

***Kalinov Most*** () ir Krievijas folkroka, blūzroka, un ārtroka grupa.

## Grupas dalībnieki
* Dmitrijs Revjankijs
* Viktors Čapligins
* Konstantins Kovačevs
* Andriejs Basliks

## Diskogrāfija
* 1986: *Калинов мост*
* 1991: *Выворотень'
* 1992: *Дарза*
* 1992: *Узарень*
* 1994: *Ливень*
* 1994: *Никак 406*
* 1994: *Пояс Ульчи*
* 1996: *Надо было*
* 1996: *Травень*
* 1997: *Мелодии голых ветвей*
* 1997: *Вольница*
* 1997: *Покориться весне*
* 1997: *Калинов мост*
* 1998: *Оружие*
* 1998: *Родная*
* 1999: *Улетай*
* 2000: *Иерусалим*
* 2000: *Катунь*
* 2001: *Руда*
* 2006: *SWA*
* 2007: *Ледяной походъ*
* 2008: *Калинов Мост — лучшие песни*
* 2009: *Сердце*

== Ārējās saites ==
* [http://www.kalinovmost.ru/ Grupas oficiālā mājaslapa]
* [https://web.archive.org/web/20110721215331/http://www.kalinovmost.info/ *Kalinov Most'']
Roberts Žanis Briesma-Briesme

**Roberts Žanis Briesma-Briesme** (1891—1941) bija latviešu strēlnieku pulku un Latvijas Bruņoto spēku virsnieks. Lāčplēša Kara ordeņa un Triju Zvaigžņu ordeņa kavalieris.

## Dzīvesgājums
Dzimis 1891. gada 7. septembrī Tukumā. Līdz Pirmajam pasaules karam bija jūrnieks. 
1915. gadā viņu iesauca Krievijas Impērijas karaspēkā, no 1916. gada aprīļa dienēja 4. Vidzemes latviešu strēlnieku bataljonā. Pēc Austrumu frontes sabrukuma devās līdz strēlnieku lielākajai daļai uz Krieviju.
1918. gada janvārī pameta dienestu un atgriezās Latvijā. Pēc Latvijas valsts pasludināšanas novembrī sāka organizēt pirmās pašaizsardzības vienības. Piedalījās Latvijas Brīvības cīņās, pēc to noslēguma palika aktīvajā dienestā un dienēja armijas komandiera štābā. Vēlāk bijis bataljona komandieris 4. Valmieras un 9. Rēzeknes kājnieku pulkā.
1939. gadā paaugstināts par pulkvedi un iecelts par 5. Cēsu kājnieku pulka komandieri. 

Pēc Latvijas okupācijas 1940. gadā no armijas atvaļināts. Strādāja Rīgas rūpnīcā *Stars* par grāmatveža palīgu.
1941. gada janvārī apcietināts sakarā ar dalību patriotiskā organizācijā Latvijas Nacionālais leģions. 1941. gada jūnijā pārvests uz Astrahaņas cietumu. 1941. gada oktobrī Robertam Briesmam-Briesmem tika piespriests nāvessods. Spriedums izpildīts Astrahaņas cietumā 1941. gada 9. decembrī.

## Apbalvojumi
* Lāčplēša Kara ordenis par 1916. gada decembra kaujām Ložmetējkalnā un pie Skangaļiem (apbalvots 1924. gadā).
* Triju Zvaigžņu ordenis, IV šķira.

## Atsauces
Youthsat

**Youthsat** (no  „jaunatnes pavadonis“) jeb **IMS-1A** ir Indijas un Krievijas studentu mikropavadonis, kas palaists 2011. gadā. Tas paredzēts Zemes augšējās atmosfēras un Saules kosmisko staru pētīšanai. Šis ir otrais *Indian Mini Satellite* sērijas pavadonis (pirmais IMS-1 tika palaists 2008. gadā).

## Konstrukcija
Pavadonis izgatavots uz IMS mikropavadoņa bāzes. Tā izmēri ir 1020 × 604 × 1340 mm. Trīs asu stabilizāciju nodrošina miniatūri žiroskopi un magnētiskie stabilizatori, telpisko stāvokli nosaka ar saules un zvaigžņu sensoriem un miniatūru magnetometru. Elektroenerģiju dod divi saules bateriju paneļi ar jaudu 230 W, tiek izmantota viena 10,5 Ah litija jonu akumulatoru baterija.

## Instrumenti
### SolRad
*SolRad* (*Solar Radiation Detector*) ir ierīce, kuru izstrādājusi Krievijas Lomonosova Maskavas valsts universitātes Skobeļcina zinātniski pētnieciskais kodolfizikas institūts. Tā paredzēta Saules cietā rentgenstarojuma reģistrēšanai 10—100 keV diapazonā, gamma staru 0,02—5,0 MeV, kā arī lādēto daļiņu noteikšanai: elektronu ar enerģiju 0.3—3.0 MeV un protonu 3—100 MeV. *SolRad* ir samazināta kopija tā paša institūta izstrādātajam instrumentam *SONG* (*СОНГ*, *СОлнечные Нейтроны и Гамма-кванты*), kas veiksmīgi darbojies pētnieciskajā pavadonī Koronas-F. Lādēto daļiņu detektora prototips bija *Elektron-M-Peska* (*Электрон-М-Песка*), kas uzstādīts Koronas-Foton.

### RaBIT
*RaBIT* (*Radio Beacon for Ionospheric Tomography*) izgatavojusi ISRO/VSSC (*Vikram Sarabhai Space Centre*) kopā ar Trivandrumas, Keralas un Andhras universitātes. Ierīce paredzēta atmosfēras kopējā elektronu satura (*Total Electron Content*) noteikšanai, kā arī jonosfēras sastāva un dinamikas pētīšanai virs Indijas ar tomogrāfiskām metodēm.

### LVHS
*LiVHySI* (*Limb Viewing Hyperspectral Imager*) izgtavojusi ISRO/VSSC un ISRO/SAC (*Space Applications Center*). Ar šo ierīci paredzēts veikt atmosfēras augšējo slāņu spīdēšanas mērījumus, iegūstot augšējās atmosfēras netrālo un jonizēto sastāvdaļu augstumu profilus.
*LiVHySI* ir uzlabota versija agrāk izgatavotajam *HySI*, kurš tika sūtīts Chandrayan-1 Mēness misijā.

## Lidojuma gaita
*Youthsat* kā sekundārā krava tika palaists  04:42 UTC ar nesējraķeti PSLV C16 no Satiša Dhavana kosmosa centra Šriharikotas salā pie Indijas austrumu krasta. Ar šo raķeti tika palaisti arī pavadoņi Resourcesat-2 un X-sat.

## Atsauces

## Ārējās saites
* YOUTHSAT ISRO mājaslapā 
* YouthSat Lomonosova Maskavas valsts universitāte mājaslapā , 
* YouthSat no directory.eoportal.org
Kikbokss

**Kikbokss** ( — *kikkubokushingu*) ir cīņas sporta veids, kurā tiek izmantota boksa tehnika plus atļauti spērieni ar kājām. Kikbokss tiek iedalīts pilna kontakta (*full contact*) un viegla kontakta (*light contact*) disciplīnās. Kikboksa saknes meklējamas pirms 2000 gadiem Japānā, taču kikbokss kā cīņas sporta disciplīna oficiāli tika izveidota 70. gados Amerikā. 1993. gadā Japānā tika izgudrots viens no pasaules populārākajiem kikboksa paveidiem — K-1.
ZB 30

**ZB vz. 30, ZB 26** un **ZB 26J** bija Čehoslovākijas slavenā ložmetēja ZB 26 modifikācija. ZB 30 bija izmainīts arī dizains, kas vairāk līdzinājās ložmetējam ZGB-33 (kurš vēlāk kļuva pazīstams, kā Bren). Kad Vērmahta daļas okupēja Čehoslovākiju, tāpat kā ložmetējs ZB 26, arī ložmetējs ZB 30 tika iekļauts Vērmahta bruņojumā ar apzīmējumu **MG30(t)**. Tāpat kā ložmetējs MG 34 arī ložmetējs ZB 30 tika lietots kā vieglais ložmetējs. Otrā pasaules kara sākumā šo ložmetēju plaši lietoja Waffen SS daļas, kurām tajā laikā vēl nebija patstāvīgas ieroču piegādes.

## Tehnisko parametru salīdzinājums

## Ārējās saites
* ZB 30J fotogrāfijas
Hannover 96

***Hannover 96*** (oficiālais kluba nosaukums ***Hannoverscher Sportverein von 1896***), pazīstams arī kā ***Hannover*** vai **96**, ir profesionāls Vācijas futbola klubs, kas ir bāzēts Hannoverē, Vācijā. Klubs spēlē Vācijas 2. Bundeslīgā. Klubs divas reizes ir kļuvis par Vācijas čempioniem, kā arī 1992. gadā izcīnījis Vācijas kausu. *Hannover 96* tika dibināts . Komanda savas mājas spēles aizvada *[[HDI-Arena]]* stadionā, kur ir 49 000 skatītāju vietu.

## Sasniegumi
* **[[Vācijas futbola Bundeslīga|Vācijas čempionāts / Bundeslīga]]**
** Čempioni (2): 1938, 1954
* **[[Vācijas kauss futbolā|Vācijas kauss]]**
** Kausa ieguvēji (1): 1991–92
* **Vācijas Superkauss**
** Finālisti (1): 1992
* **[[Vācijas futbola 2. Bundeslīga|2. Bundeslīga]]**
** Čempioni (3): 1974–75, 1986–87, 2001–02
** Vicečempioni (1): 1984–85 
* **Ziemeļu Reģionālā līga**
** Čempioni (2): 1997, 1998
* **Ziemeļu Oberlīga**
** Čempioni (1): 1954
* **Lejassaksijas kauss**
** Kausa ieguvēji (2): 1998, 1999
* **[[UEFA Intertoto kauss|Intertoto kauss]]**
** Grupas uzvarētāji (3): 1967, 1972, 1973

## Atsauces

## Ārējās saites

* Oficiālā kluba vietne
Ronalds Ķēniņš

**Ronalds Ķēniņš** (dzimis  Rīgā) ir latviešu hokejists, spēlē kreisās malas uzbrucēja pozīcijā, Latvijas hokeja izlases dalībnieks. Pašlaik (2024) Ķēniņš spēlē Šveices hokeja līgas kluba SC Bern sastāvā.

## Spēlētāja karjera
Hokejista gaitas iesācis Latvijā, jau 16 gadu vecumā Ķēniņš pārcēlās uz Šveici. No 2008. līdz 2011. gadam Ķēniņš spēlēja Šveices B hokeja līgas klubā GCK Lions. 2011.—12. gada sezonā uzbrucējs izcīnīja vietu Šveices hokeja līgas kluba Cīrihes "Lions" pamatsastāvā, kopā ar komandu izcīnot Šveices čempiona titulu.

2013. gada jūlija nogalē Ķēniņš noslēdza līgumu ar NHL klubu Vankūveras "Canucks", taču nākamo sezonu vēl aizvadīja Cīrihes "Lions" sastāvā, kopā ar komandu otro reizi kļūstot par Šveices čempionu. Nākamajā vasarā pārcēlās uz Ziemeļameriku, kur septembra nogalē aizvadīja vienu pārbaudes spēli "Canucks" rindās, taču tad tika nosūtīts uz AHL vienību Jūtikas "Comets".

2015. gada 30. janvārī Ķēniņš tika izsaukts uz NHL, 31. janvāra spēlē pret Bufalo "Sabres" aizvadot savu debiju NHL. Tā arī bija pirmā reize kopš 2011. gada 29. novembra, kad NHL laukumā spēli aizvadīja divi latvieši, "Sabres" rindās spēlējot Zemgum Girgensonam. Divas dienas vēlāk, mačā pret Minesotas "Wild", Ķēniņš pārspēja Devanu Dubniku, gūstot arī savus pirmos vārtus NHL. Sezonas turpinājumā "Canucks" rindās Ķēniņš 30 spēlēs guva 12 rezultativitātes punktus.

2015. gada jūnijā noslēdza viena gada vienvirziena līgumu ar komandu, taču īsi pirms sezonas sākuma tika nosūtīts uz Jūtikas "Comets". Decembra sākumā tika izsaukts uz Vankūveras "Canucks". Kopumā 2015.—16. gada sezonā "Canucks" rindās aizvadīja vien 8 spēles, kurās ar rezultativitātes punktiem neatzīmējās. Vasarā "Canucks" jaunu līgumu ar Ķēniņu nenoslēdza, un hokejists atgriezās Cīrihes "Lions" sastāvā.

"Lions" rindās uzbrucējs aizvadīja divas sezonas, 2018. gadā trešo reizi karjerā kļūstot par Šveices čempionu. Īsi pēc sezonas beigām Ķēniņš noslēdza trīs gadu līgumu ar HK Lozanna. 2019. gadā kopā ar komandu sasniedza Šveices pusfinālu.

Latvijas hokeja izlases rindās spēlējis 2014. gada Olimpisko spēļu turnīrā, kā arī 2011., 2012., 2013., 2014.,2016.,2018., 2023.gada Pasaules čempionātos.

Latvijas jaunatnes izlašu sastāvā ir spēlējis 2008. un 2009. gada Pasaules čempionātā U-18 1. divīzijā, 2010. gada Pasaules čempionātā junioriem elites divīzijā, kā arī 2011. gada Pasaules čempionātā U-20 vecuma grupā 1. divīzijā.

## Karjeras statistika

## Atsauces

## Ārējās saites

* Latvijas Hokeja federācijas profils
X-Sat

**X-Sat** ir Singapūras mikropavadonis, kas palaists 2011. gadā. Tas paredzēts tehnoloģiju izmēģināšanai nākotnes misijām.

## Konstrukcija
Pavadoņa izmēri ir 600 × 600 × 800 mm. Trīs asu stabilizāciju nodrošina četri žiroskopi un magnētiskie stabilizatori,, telpisko stāvokli nosaka ar trīs saules un vienu zvaigžņu sensoru, trīs kursa sensoriem un diviem 3 asu magnetometriem. Elektroenerģiju dod trīs GaAs saules bateriju paneļi (divi atverami un viens fiksēts) ar jaudu 175 W (misijas beigās), tiek izmantotas divas 6 Ah litija jonu akumulatoru baterija.

## Instrumenti
### IRIS
*IRIS*' izgatavota *SatReCi* un ir birstes tipa (*push-broom*) skeneris, kas paredzēts Zemes virsmas skenēšanai zaļajā (520 nm – 600 nm), sarkanajā (630 nm – 690 nm) un tuvi infrasarkanajā (760 nm – 890 nm) viļņu diapazonā. Tas nodrošina izšķirtspēju 10 m un aptver 50 km platu skenēšanas joslu. *IRIS* ir apgādāts ar signāla priekšapastrādes moduli ar 8 Gb atmiņas moduli. 

### ADAM
*ADAM* ir divvirziena zema ātruma sakaru kanāls, kas izmanto ultra augstu frekvenci, lai iegūtu datus no jūrās peldošām bojām. Bojas uzkrāj okeanoloģiskus datus par temparatūru, sāļumu un ūdens siedienu. Nākotnē šo tehnoloģiju paredzēts izmantot meklēšanas un glābšanas operācijās, kā arī uz sauszemes. Lai nosūtītu iegūtos datus uz zemes stacijām, tiek izmantota S-joslas raidītājs.

### Paralēlās apstrādes iekārta
Paralēlās apstrādes iekārta (*Parallel Processing Unit*) nodrošina uzņemto attēlu apstrādi paralēlā arhitektūrā. Tas nepieciešams, lai nesūtītu uz zemi lieku informāciju, tādējādi atslogojot ierobežotos sakaru kanālus. PPU sastāv no četriem *Xilinx Vertex FPGA*, kuri katrs sastāv no četriem procesoru mezgliem. Vēl ir rezerves procesoru mezgli. PPU ir *StrongArm* procesori, kas darbojas 100 MHz taktsfrekvencē ar 64 MB SDRAM.

## Lidojuma gaita
*X-Sat* kā sekundārā krava tika palaists  04:42 UTC ar nesējraķeti PSLV C16 no Satiša Dhavana kosmosa centra Šriharikotas salā pie Indijas austrumu krasta. Ar šo raķeti tika palaisti arī pavadoņi Resourcesat-2 un Youthsat.

## Atsauces

## Ārējās saites
* X-Sat ''Nanyang Technological University'' mājaslapā
Frēdriks Varjs

**Bū Džons Frēdriks Varjs** (; dzimis  Šellefteo, Zviedrijā) ir bijušais zviedru hokejists, centra uzbrucējs, Zviedrijas hokeja izlases dalībnieks. Karjeras lielāko daļu aizvadījis Zviedrijas hokeja līgā, trīs reizes izcīnot līgas sudraba medaļas. 2011.—12. gada sezonu aizvadīja Kontinentālās hokeja līgas klubā Rīgas "Dinamo".

## Spēlētāja karjera
Karjeras ievadā Varjs spēlēja dažādos Zviedrijas Elitsērijas klubos - Modo Hockey, Timrå IK un Skellefteå AIK. AIK rindās Varjs 2010.—11. gada sezonā pildīja arī komandas kapteiņa funkcijas.

2011. gada 29. aprilī masu medijos parādījās informācija, ka hokejists ir pieņēmis piedāvājumu spēlēt KHL līgas klubā Rīgas "Dinamo".  viņš parakstīja līgumu ar Rīgas "Dinamo".

2012.—13. gada sezonu uzbrucējs aizvadīja Rögle BK sastāvā, taču 2013.—14. gada sezonu iesāka Vācijas hokeja līgas klubā *[[ERC Ingolstadt]]*. Decembrī gan hokejists atgriezās Zviedrijā, pievienojoties Brynäs IF rindām. Pēc sezonas beigām Varjs noslēdza profesionāļa karjeru.

Zviedrijas izlases sastāvā ir spēlējis 2007. un 2008. gada Pasaules čempionātos.

## Atsauces

## Ārējās saites
Edge

**Ādams Džozefs Kouplends** (, dzimis ), plašāk pazīstams ar pseidonīmu ***Edge***, ir bijušais kanādiešu profesionālais cīkstonis un aktieris, WWE zvaigzne.

Kouplenda treneri bija profesionālie cīkstoņi *[[Sweet Daddy Siki]]* un Rons Hatčinsons. 1990. gados savas karjeras pirmsākumos viņš piedalījās Ziemeļamerikas neatkarīgajos turnīros. Šajos turnīros viņš piedalījās gan viens, gan komandu ieskaitēs. Turnīros viņš iepazinās ar Kristiānu, ar kuru kopā izveidoja cīkstoņu komandu. 1997. gadā Kouplends parakstīja līgumu ar WWF (tagad WWE) un sāka piedalīties tā paša gada reslinga turnīros.

## Ārējās saites
Šenns

**Šenns** var būt:
* Breidens Šenns (*Brayden Schenn*; 1991) — kanādiešu hokejists;
* Lūks Šenns (*Luke Schenn*; 1989) — kanādiešu hokejists.
Lūks Šenns

**Lūks Šenns** (; dzimis  Saskatunā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks. Pašlaik (2025) pārstāv NHL klubu Vinipegas "Jets".

L. Šena brālis Breidens Šenns arī ir profesionāls hokejists.

## Spēlētāja karjera
2008. gada NHL draftā viņu "Maple Leafs" izraudzījās ar kopējo 5. kārtas numuru. Pirms karjeras NHL viņš trīs sezonas spēlēja WHL klubā *[[Kelowna Rockets]]*. Debijas sezonā NHL (2008—2009) L. Šenns tika iekļauts līgas simboliskajā debitantu izlasē. "Maple Leafs" rindās Šenns ātri kļuva par vienu no komandas vadošajiem aizsargiem.

2012. gada vasarā "Maple Leafs" aizmainīja Šennu uz Filadelfijas "Flyers". Tās sastāvā viņš aizvadīja nākamās četras sezonas, līdz 2015.—16. gada sezonas vidū tika aizmainīts uz Losandželosas "Kings". 2016. gada vasarā noslēdza līgumu ar Arizonas "Coyotes", taču divus gadus vēlāk pievienojās Anahaimas "Ducks". Šennam neizdevās nostiprināties "Ducks" pamatsastāvā un sezonas gaitā viņš tika aizmainīts uz Vankūveras "Canucks". Nākamo sezonu aizvadīja Tampabejas "Lightning" rindās. Tās sastāvā viņš devās laukumā tikai 25 spēlēs, taču kopā ar komandu izcīnīja Stenlija kausu. 2021. gadā aizmainīts atpakaļ uz "Canucks", bet 2023. gadā atgriezies "Maple Leafs".

Kā brīvais aģents no "Maple Leafs" kluba starpsezonā, Šenns 2023. gada 1. jūlijā parakstīja trīs gadu līgumu par 8,25 miljoniem ASV dolāru ar Našvilas Predators komandu. 2024. gada 17. oktobrī, 2024.–2025. gada sezonas sākumā, Šenns aizvadīja savu 1000. NHL spēli; to vēlāk pieminēja Predators pirmsspēles ceremonijā 19. oktobrī. Vairākus mēnešus vēlāk, 2025. gada 5. martā, Šenns tika aizmainīts uz Pitsburgas Penguins komandu kopā ar Tomiju Novāku, apmaiņā pret Maiklu Bantingu un NHL drafta ceturtās kārtas izvēli. Pēc tam ŠenNs tika aizmainīts uz Vinipegas Jets komandu apmaiņā pret 2026. gada NHL drafta otrās kārtas izvēli un 2027. gada NHL drafta ceturtās kārtas izvēli divas dienas vēlāk, 2025. gada 7. martā.

L. Šenns Kanādas junioru izlases sastāvā ir izcīnījis zelta medaļu 2008. gada Pasaules junioru čempionātā, kā arī pieaugušo izlases sastāvā izcīnīja sudraba medaļu 2008. gada Pasaules čempionātā.

## Atsauces

## Ārējās saites
SSDP

**Vienkāršas pakalpojumu atklāšanas protokols (SSDP)** (), ir tīkla protokols, kurš veidots uz interneta protokolu bāzes informācijas par tīkla pakalpojumiem un to klātbūtni iegūšanai. Šis protokols paveic to bez citu serveru palīdzības un konfigurācijas mehānismiem, tādiem kā DHCP (Dynamic Host Configuration Protocol), vai DNS (Domain Name System) un bez speciālām statiskām konfigurācijām. SSDP protocols ir bāzēts uz UPnP protokola un ir paredzēts mājsaimniecībām vai mazajiem birojiem. Protokolu specificēja Microsoft un Hewlett Packard IETF interenta draftā 1999 gadā.

SSDP protokola adrešu multiraides rezultāti:

* 239.255.255.250 (IPv4 site-local address)
* ff02::c (IPv6 link-local)
* ff05::c (IPv6 site-local)
TWiiNS

***TWiiNS*** (iepriekš pazīstamas kā ***Tweens*** un ***Twice as Nice***) ir slovāku popduets. Dueta dalībnices ir māsas Daniela un Veronika Nizlovas, kuras abas dzimušas .

Viņas bija Čehijas pārstāves Terezas Kerndlovas bekvokālistes 2008. gada Eirovīzijā. Duets ir pazīstams ar savu kaverversiju dziesmai "Boys, Boys, Boys", ko viņas ierakstīja 2010. gada janvārī kopā ar vācu reperi *Carlprit*.

*TWiiNS* pārstāvēs Slovākiju 2011. gada Eirovīzijas dziesmu konkursā ar dziesmu *I'm Still Alive*.

## Diskogrāfija
### Studijas albumi
* *[[Tweens (albums)|Tweens]]* (2000)
* *[[Máme čas...]]* (2001)
* *[[Škrtni zápalkou]]* (2003)
* *[[Láska chce viac]]* (2005)
* *[[Compromise]]* (2009)

## Atsauces

## Ārējās saites

* Oficiālā mājaslapa
Voldemārs Lūsis

**Voldemārs Lūsis** (dzimis  Rīgā) ir bijušais latviešu vieglatlēts, startējis šķēpa mešanas sacensībās. V. Lūsis ir šķēpa metēju Jāņa Lūša un Elvīras Ozoliņas dēls.

Piedalījies divās Olimpiskajās spēlēs (2000, 2004). 2000. gadā Sidnejā izcīnīja 18. vietu (80,08 m) un 2004. gadā Atēnās ieņēma 17. vietu (79,27 m). Tāpat startējis divos Pasaules čempionātos (2001, 2003). 2001. gadā Edmontonā izcīnīja 11. vietu (79,70 m), taču 2003. gadā Parīzē ieņēma 19. vietu (75,15 m). V. Lūsis ir piedalījies 1998. gada Eiropas čempionātā Budapeštā, kurā ieņēma 20. vietu ar rezultātu 75,14 m.

Karjeras laikā trenējies pie tēva J. Lūša un Valentīnas Eidukas.

Pēc karjeras beigām bijis Latvijas Vieglatlētikas savienības ģenerālsekretārs. Mēģinājis iesaistīties politikā, piedaloties 2001. gada pašvaldību vēlēšanās, kā arī 10. Saeimas vēlēšanās no politiskās apvienības "Par prezidentālu republiku" saraksta.

## Personiskie rekordi

## Atsauces

## Ārējās saites

* CVK profils
Klāss Jans Hintelārs

**Klāss Jans Hintelārs** (; dzimis  Bronhorstā, Nīderlandē) ir bijušais nīderlandiešu futbolists, spēlēja uzbrucēja pozīcijā, bijis Nīderlandes futbola izlases dalībnieks.

Pirms pievienošanās Schalke 04 viņš spēlējis PSV, De Graafschap, AGOVV Apeldoorn, SC Heerenveen, AFC Ajax, Real Madrid C.F. un AC Milan klubu sastāvos. Uz Bundeslīgas klubu K. J. Hintelārs pārgāja 2010. gada augustā.

Futbolists gandrīz katrā klubu sezonā ir bijis viens no kluba vai līgas rezultatīvākajiem spēlētājiem.

2017. gadā Hintelārs pameta *Schalke* komandu, lai atgrieztos ''Ajax'' komandā. 2020. gada decembrī Hintelārs paziņoja, ka pēc 2020-21. gada sezonas beigs savu futbolista karjeru.  Hintelārs atgriezās *Schalke 04*, noslēdzot līgumu līdz sezonas beigām.

Nīderlandes U-21 izlases sastāvā 2006. gadā kļuva par Eiropas U-21 čempionu. Tāpat pieaugušo izlases sastāvā piedalījās 2008. gada Eiropas čempionātā un 2010. gada FIFA Pasaules kausā.

## Sasniegumi
**Ajax**

* Eredivisie: 2018–19
* KNVB beker: 2005–06, 2006–07, 2018–19
* Johan Cruijff Schaal: 2006, 2007, 2019

**Schalke 04**

* DFB Pokal: 2010–11
* DFL Supercup: 2011

**Individuālie sasniegumi**

* Eerste Divisie labākais vārtu guvējs: 2003–04
* Eerste Divisie sezonas labākais spēlētājs: 2003–04
* Eredivisie labākais vārtu guvējs: 2005–06, 2007–08
* Vācijas Bundeslīgas labākais vārtu guvējs: 2011–12
* *[[AFC Ajax]]* sezonas labākais spēlētājs: 2006

## Atsauces

## Ārējās saites

* Mājaslapa
Fjodors Tjutins

**Fjodors Tjutins** (; dzimis  Iževskā, Krievijas PFSR, PSRS) ir bijušais krievu hokejists, aizsargs Krievijas hokeja izlases dalībnieks. Karjeras laikā aizvadījis 13 sezonas Nacionālās hokeja līgas klubos Ņujorkas "Rangers", Kolumbusas "Blue Jackets" un Kolorādo "Avalanche", kopumā līgā aizvadot 872 spēles. Krievijas izlases sastāvā izcīnījis trīs Pasaules čempionātu medaļas.

## Spēlētāja karjera
2001. gada NHL draftā viņu Ņujorkas "Rangers" izraudzījās ar kopējo 40. kārtas numuru.

Karjeru uzsācis 2000. gadā Krievijas Superlīgas klubā Sanktpēterburgas SKA. Pēc tam spēlējis Ontārio hokeja līgā, Krievijas Superlīgā, AHL, kopš 2003.—2004. gada sezonas spēlē NHL un kopš 2008.—2009. gada sezonas — Kolumbusas "Blue Jackets". "Blue Jackets" rindās spēlēja līdz pat 2016. gada vasarai, kad noslēdza viena gada līgumu ar Kolorādo "Avalanche".

Krievijas jaunatnes izlašu sastāvā ir izcīnījis zelta medaļu 2001. gada Pasaules U-18 čempionātā, zelta medaļu 2002. un 2003. gada Pasaules U-20 čempionātos. Pieaugušo izlases sastāvā kļuva par 2008. gada Pasaules čempionu. Piedalījies trijās olimpiskajās spēlēs (2006, 2010, 2014). 2006. gadā Turīnā tika ieņemta 4. vieta, 2010. gadā Vankūverā tika ieņemta 6. vieta, 2014. gadā Sočos — 5. vieta.

## Ārējās saites
Satja Sai Baba

**Satja Sai Baba** (*Sathya Sai Baba*, ), dzimis kā **Satjanarajana Radžu** (*Sathyanarayana Raju*; dzimis , miris ), bija Indijas garīgais skolotājs, filantrops. Viņš sevi uzskata par Sai Babas no Sirdi inkarnāciju. Satjas Sai Babas sekotāji ir liecinājuši, ka viņš ir materializējis vibhūti (svētos pelnus) un citus mazus priekšmetus, piemēram, gredzenus, taču skeptiķi uzskata, ka tie ir bijuši vienkārši triki.

Satja Sai Baba, kā arī viņa sekotāji ir dibinājuši skolas, koledžas, slimnīcas un citas labdarības iestādes Indijā un ārpus tās. Sai Babas sekotāji 1999. gadā tika novērtēti aptuveni 6 miljoni.

Satja Sai Baba nedibināja jaunu reliģiju vai kādu hinduisma atzaru. Viņš aicināja, paturot savu reliģiju, atjaunot cilvēka tieksmi uz garīgumu.

Miris 2011. gada aprīlī, mantojumā atstājot deviņus miljardus dolāru (4,5 miljardu latu).

## Atsauces

## Ārējās saites
HD 50554 b

**HD 50554 b** ir citplanēta, kas riņķo ap zvaigzni HD 50554, kura atrodas 30 pc attālumā no Zemes Dvīņu zvaigznājā. Planētas orbītas tuvākā punkta attālums no zvaigznes ir 1,172 AU, bet tālākā — 3,540 AU. Šīs attālumu atšķirības ir skaidrojamas ar planētas ekscentrisko (elipsveida) orbītu ar ekscentricitāti 0,5026. Tas nozīmē to, ka šī ir planēta, kas pēc katra apriņķojuma nopietni skar zonu, kur cilvēkam valda komforta apstākļi un varētu riņķot Zemei līdzīgi pavadoņi, bet lielā ekscentriskuma dēļ pēc katra apriņķojuma valda ziema, kas temperatūras ziņā pielīdzināma ultra zemas temperatūras saldētavai.

Planēta sver 4,384 reižu vairāk par Jupiteru. Šāda planēta ir milzīga gāzu lode (gāzu gigants) bez cietas virsmas. Planētu atklāja 2002. gadā.

Ja mūsu planēta, kā tās pavadonis apriņķotu šo planētu, tad temperatūra uz Zemes, kad šī planēta atrastos vistuvāk savai zvaigznei, būtu +25&nbsp;°C, bet, kad planēta attālinātos līdz vistālākajam punktam uz savas orbītas, tā noslīdētu līdz –102&nbsp;°C. Ekvatora rajonā vasaras būtu karstas un saulainas (okeāni ziemas periodā ir atdzisuši un mitrumu dod ļoti maz) un ilgas, bet ziemas — līdzīgas ultra zemas temperatūras saldētavai ar sniega vētrām rudens pusē, biezu sniega segu (mitrums no okeāniem) un, protams, ilgākas par vasarām, jo gads uz šīs planētas ilgst 1292,546 zemes dienas. Temperatūras starpība starp ziemu un vasaru būtu 127&nbsp;°C un tās iemesls — liela planētas ekscentriskā (elipsveida) orbīta ar ekscentricitāti 0,5026.
Dmitrijs Korobovs

**Dmitrijs Korobovs** (, ; dzimis 1989. gada 12. martā) ir baltkrievu bijušais hokejists, aizsargs, Baltkrievijas hokeja izlases dalībnieks.

## Spēlētāja karjera
Savu profesionālā spēlētāja karjeru Korobovs uzsāka 2006. gadā, kad spēlēja Baltkrievijas Ekstralīgas klubā HK Gomeļa. Tā rindās viņš spēlēja līdz 2007.—08. sezonas noslēgumam, taču 2008.—09. sezonā aizvadīja 12 spēles Minskas "Dinamo" rindās, atlikušo sezonas daļu aizvadot tās fārmklubā. 2010.—11. sezonā Korobovs bija izcīnījis jau pamatsastāva vietu "Dinamo" rindās, klubā aizvadot 31 spēli.

2012. gada maijā hokejists pievienojās Jaroslavļas "Lokomotiv", taču jau drīz līgumu ar klubu lauza, 2. augustā noslēdzot divvirzienu līgumu ar Tampabejas "Lightning". 2012.—13. un 2013.—14. gada sezonas aizvadīja AHL vienībā Sirakjūsas "Crunch". 2013.—14. gada sezonā trīs spēles aizvadīja arī "Lightning" rindās NHL.

2014. gada jūlijā atgriezās KHL, pievienojoties Mitišču "Atlant" rindām. "Atlant" rindās aizvadīja vienu sezonu, taču tad pievienojās Maskavas "Spartak". 2016. gada maijā noslēdza līgumu ar Minskas "Dinamo". Vēlāk spēlējis arī Ņižņijnovgorodas "Torpedo", Habarovskas "Amur" un Ufas "Salavat Julajev", kā arī Baltkrievijas komandā Žlobinas "Metallurg".

Baltkrievijas izlases rindās spēlējis 2009., 2011., 2012. un 2014. gada Pasaules čempionātos.

## Ārējās saites
Ibuprofēns

**Ibuprofēns** () ir nesteroīds pretiekaisuma līdzeklis, ko izmanto sāpju, drudža un iekaisumu ārstēšanai. Ibuprofēns ir iekļauts Pasaules Veselības organizācijas Būtiski svarīgo zāļu sarakstā, kurā apkopotas veselības pamataprūpes nodrošināšanai vajadzīgās zāles.
Ibuprofēns pirmo reizi tika sintezēts 1962. gadā un sākotnēji izmantots reimatiskā artrīta ārstēšanai.
Paranoja i Angedonija

**Paranoja i Angedonija** () ir Krievijas pankroka grupa, ko 2000. gadā dibināja Andrejs Skovorodnikovs.

## Grupas dalībnieki

* Andrejs Skovorodnikovs
* Vladimirs Matvejevs
* Grigorijs Bajadins
* Romans Zajnulins
* Viktors Novgorodovs

## Diskogrāfija
* 2000. gads - *Первое гонилово*
* 2001. gads - *Полные пустоты*
* 2002. gads - *На обломках праздника (акустика)*
* 2003. gads - *Правый берег* 
* 2006. gads - *Родина-дочь зовет!*
* 2007. gads - *Светлый!* 
* 2008. gads - *Пустота* 
* 2009. gads - *In Gumus Domestos Album* 
* 2009. gads - *Струны из колючей проволоки* 
* 2009. gads - *Белые крылья*

## Externí odkazy
* Paranoja i Angedonija - grupas oficiālā mājaslapa
* Andriejs Skovorodnikovs
Atkārtotā likumu grāmata

[thumbnail|200px|[Karolingi|Karolingu laikmeta ilustrācija, kurā attēlots, kā Mozus saņēma desmit baušļus, ko nolasīja izraēliešiem]]
**Atkārtotā likumu grāmata**, arī **5. Mozus grāmata** (, *Devarīm* — "vārdi", "lietas", , *Deuteronόmio* — "atkārtojums"), ir piektā Vecās Derības un pēdējā Toras grāmata, kas uzrakstīta kā Mozus atvadu runa izraēliešiem, pirms viņi iegāja apsolītajā zemē Kanaānā. Grāmata ir iepriekšējo četru grāmatu atkārtojums. Tajā atkārtoti ir iekļauti desmit baušļi, kurus Mozus saņēma Sīnāja kalnā. Viņš uzsvēra, ka šo baušļu ievērošana ir būtiska, lai saglabātu labklājību.

## Ārējās saites
1465. gads

**1465. gads** () bija parastais gads, kas pēc Jūlija kalendārā sākās otrdienā.

## Notikumi
* 29. janvāris — Amadejs IX kļuva par Savojas hercogu.
* 30. janvāris — No troņa tika gāzts Zviedrijas karalis Kārlis VIII. Viņa vietā tronī nāca reģents Ketils Karlsons Vāsa.

### Nezināmi datumi

## Dzimuši
* 10. jūnijs — Merkurīno Gatinara, itāļu valstsvīrs un jurists (m. 1530)
* 17. augusts — Filberts I, Savojas hercogs (m. 1482)
* 11. septembris — Bernando Akolti, itāļu dzejnieks (m. 1536)
* 10. oktobris — Selims I, Osmaņu impērijas sultāns (m. 1520)
* 14. oktobris — Konrāds Petingers, vācu humānists un antikvārs (m. 1547)

### Nezināmi
* Hektors Boks, skotu vēsturnieks (m. 1536)
* Viljamss Konišs, angļu komponists (m. 1523)
* Djego Velaskuess de Kullars, spāņu konkistadors (m. 1524)

## Miruši
* 5. janvāris — Čārlzs de Orleāns, franču dzejnieks (dz. 1394)
* 14. janvāris — Tomass Bekingtons, angļu valstsvīrs un prelāts
* 29. janvāris — Luijs, Savojas hercogs (dz. 1413)
1464. gads

**1464. gads** () bija garais gads, kas pēc Jūlija kalendārā sākās svētdienā.

## Notikumi
* 21. augusts — Par Japānas 102. imperatoru kļuva Go-Tsučimikado.
* 30. augusts — Pāvests Pauls II kļuva par 211. Romas pāvestu.

### Nezināmi datumi

## Dzimuši

### Nezināmi
* Nesahualpils, acteku valdnieks (m. 1526)

## Miruši
* Janvāris — Desederio da Setignano, itāļu skulptors
* 1. augusts — Kozimo de' Mediči, Florences valdnieks (dz. 1389)
* 11. augusts — Kūzas Nikolajs (*Nicolaus Cusanus*), vācu filozofs (dzimis 1401.)
* 14. augusts — Pāvests Pijs II (dz. 1405)

### Nezināmi
* Džons Kapgrevs, angļu vēstunieks un teologs (dz. 1393)
* Bernando Roselino, itāļu skultors un arhitekts (dz. 1409)
Rika

**Rika** (arī **Rīka**, latgaliešu: **Reika**) ir Kūkovas kreisā krasta pieteka Balvu novadā. Iztek no Orlovas ezera Orlovas purva austrumos. Tek pa Adzeles pacēlumu un Mudavas zemieni austrumu virzienā. Augštecē upe tek pa līdzenu purvainu apvidu, upes gultne regulēta. Vidustecē tek pa izteiktu ieleju. Ietek Kūkovā pie Bākarovas, Lielākā pieteka ir 10 km garā Stiglova. Lielākās apdzīvotās vietas krastos ir Šķilbani un Rekova. Upi šķērso autoceļi P45 un P46.

## Atsauces
Toms Tibodo

**Tomass Džozefs Tibodo Jaunākais** (; dzimis ) ir amerikāņu basketbola treneris. Pēdējā komanda, ko trenēja līdz 2025. gadam bija Nacionālās basketbola asociācijas (NBA) kluba Ņujorkas "Knicks". Pirms tam bijis galvenais treneris Čikāgas "Bulls" un Minesotas "Timberwolves".

## Karjera
Studējot Seilemas štata Universitātē T. Tibodo spēlēja tās basketbola komandā, bet pēc NCAA karjeras beigām kļuva par šīs pašas augstskolas komandas trenera asistentu, bet pēc tam arī galveno treneri. No 1985. līdz 1989. gadam viņš bija trenera asistents Hārvarda Universitātē, bet pēc tam darbojās kā asistents NBA komandās.

T. Tibodo kā trenera palīgs kvalificējās 1999. gada NBA finālsērijai arŅujorkas "Knicks", kā arī izcīnīja 2008. gada NBA čempionu titulu ar Bostonas "Celtics". 2010.—2011. gada NBA sezonā viņš tika atzīts par sezonas labāko treneri pēc lieliski aizvadītās regulārās sezonas, kurā viņa vadītā "Bulls" guva 62 uzvaras un uzvarēja NBA regulārajā čempionātā. Vēlreiz NBA labākā trenera balvu saņēma pēc 2020.—2021. gada NBA sezonas, būdams "Knicks" galvenais treneris. Lai gan T. Tibodo vadībā "Knicks" sasniedza rezultātus, kādus komanda nebija piedzīvojusi aptuveni 20 gadus, tomēr pēc 2024.—2025. gada NBA sezonas, kur Austrumu konferences finālsērijā tika zaudēts Indiānas "Pacers", galvenais treneris tika atlaists.

## Atsauces

## Ārējās saites
* NBA profils
Korobovs

**Korobovs** (, no *ко́роб* — 'kārba'; sieviešu dzimtē Korobova *(Ко́робова)*) ir krievu cilmes uzvārds. Cilvēki ar šo uzvārdu:
* Antons Korobovs (*Антон Сергійович Коробов*; 1985) — Ukrainas šaha lielmeistars;
* Dmitrijs Korobovs (*Дзмітрый Мікалаевіч Корабаў*; 1989) — Baltkrievijas hokejists.